wickkiey/tamil-wikipedia-chunked huggingface dataset:
# ஒல்லாந்தர் கால இலங்கை

**சிலோன்** (*Ceylon*) என்று அழைக்கப்பட்ட இன்றைய இலங்கை கிபி 1656 முதல் கிபி 1796 வரை டச்சுக் கிழக்கிந்தியக் கம்பனியின் ஆளுகைக்குட்பட்ட நிருவாகமாகவிருந்தது. 17ம் நூற்றாண்டின் ஆரம்பத்தில் இடச்சுக் குடியரசு ஐரோப்பிய நாடுகளிடையே வாணிப, திறன்மிக்க சக்திகளில் ஒன்றாக உருவாகியது. இடச்சு துணிச்சலான கடற்பயணத்தைத் தெரியாத கடலிற்கும் நிலத்திற்கும் மேற்கொண்டு சிறப்புப் பெற்றது. 1602 இல் டச்சுக் கிழக்கிந்தியக் கம்பனி அல்லது ஐக்கிய டச்சுக் கிழக்கிந்தியக் கம்பனி உருவாக்கப்பட்டது. சில தசாப்தங்களில் இது பரந்தளவிலான இடங்களை தென்னாப்பிரிக்கா, இலங்கை, இந்தோனேசியா ஆகிய நாடுகளில் கட்டுப்படுத்தி, குறிப்பிடத்தக்கக் குடியிருப்புக்களை இந்தியா, மலேசியா, சப்பான், சீனா ஆகிய நாடுகளில் உருவாக்கியது. 17ம் நூற்றாண்டின் ஆரம்பத்தில் இலங்கை போர்த்துக்கேயராலும், சிங்கள அரசாலும் பகுதி பகுதியாக ஆளப்பட்டு, இரண்டு ஆட்சியாளர்களும் அடிக்கடி மோதிக் கொண்டிருந்தனர்.
# பனிவிரிப்பு

ஒன்றினால் எடுக்கப்பட்டஅன்டார்ட்டிகா பகுதியின் படத்தோற்றம்]]
பனித் திணிவானது 50,000 சதுர கிலோமீட்டர் பரப்பளவை விட அதிகமான பரப்பளவில் பரந்து காணப்படும்போது அது **பனிவிரிப்பு** (Ice sheet) என அழைக்கப்படும். 50,000 சதுர கிலோமீட்டர் பரப்பளவை விடக் குறைவாக இருக்கும்போது இது பனிப்படுக்கை என அழைக்கப்படும்.. பனிவிரிப்புகளில், பனியாற்றில் இருந்து பெறப்படும் பனித்திணிவே இவ்வாறு பரந்த பிரதேசத்தில் இற்கும் அதிகமான பரப்பளவில் காணப்படும்.  
இறுதியாக இருந்த பனியாற்றுக் காலத்தில், இப்படியான பனிவிருப்புக்கள் வட அமெரிக்கா, தென் அமெரிக்கா, வட ஐரோப்பா போன்ற இடங்களில் காணப்பட்டது. ஆனால் தற்போது அன்டார்ட்டிகாவிலும், கிரீன்லாந்திலும் மட்டுமே பனிவிருப்புக்கள் எஞ்சியுள்ளன.  
பனிவிரிப்பின் மேற்பரப்பு குளிராக இருப்பினும், அதன் அடிப்பகுதி புவிவெப்பம் காரணமாக இளம்சூட்டுடன் இருக்கும். பனி உருகும் இடங்களில், உருகியோடும் நீரானது பனிவிரிப்பில் உராய்வை நீக்குவதனால், மேலும் வேகத்துடன் உருகி ஓட ஆரம்பிக்கும். இதனால், வேகமாக ஓடும் கால்வாய்கள் தோன்றும். இவை பனியோடைகள் (Ice stream) என அழைக்கப்படும். பனித்திணிவின் தடித்த ஒரு பகுதியானது, கடலில் மிதக்குமாயின் அது பனியடுக்கு (Ice shelf) எனப்படும்.
# பனிவிரிப்பு

## அன்டார்ட்டிகா பனிவிரிப்பு

அன்டார்ட்டிகா கண்டத்தில் இருக்கும் இவ்வாறான பனிவிரிப்பை செயற்கைக் கோள்கள் எடுத்த படங்களின் மூலம் பார்க்க முடிகின்றது. இது **கண்ட பனியாறு** (continental glacier) எனவும் அழைக்கப்படுகின்றது. அன்டார்ட்டிகாவிலுள்ள பனிவிரிப்பே, புவியிலுள்ள மிகப்பெரிய தனியான பனித்திணிவாகும். இந்த பனி விரிப்பானது 14 மில்லியன் கி.மீ<sup>2</sup> பரப்பளவையும், 30 மில்லியன் கி.மீ<sup>3</sup> பனியையும் கொண்டது. புவி மேற்பரப்பிலுள்ள 90 % மான தூயநீர் இந்த பனிப்பரப்பிலேயே உள்ளதாகவும், இது முழுவதும் உருகினால், கடல்மட்டம் 61.1 மீட்டரால் அதிகரிக்கும் எனவும் கணிக்கப்பட்டுள்ளது. 1957 ஆ ஆண்டு முதல், ஒவ்வொரு 10 ஆண்டுகளிலும், அந்தக் கண்டத்தில் சராசரி புவி மேற்பரப்பு வெப்பநிலை 0.05°C ஐ விட அதிகமாக அதிகரித்து வருவதாக அறியப்படுகின்றது.
# பனிவிரிப்பு

## கிரீன்லாந்து பனிவிரிப்பு

கிரீன்லாந்தின் 82 % மான மேற்பரப்பை பனிவிரிப்பு நிறைத்துள்ளது. இது உருகினால் கடல் மட்டம் 7.2 மீட்டரால் அதிகரிக்கும் எனக் கணக்கிடப்பட்டுள்ளது. ஆகஸ்ட் 2006 இல் பிபிசி வெளியிட்ட ஒரு செய்தி அறிக்கையின்படி, தேசிய வானூர்தியியல் மற்றும் விண்வெளி நிர்வாகத்தினால், 2002 ஆம் ஆண்டில் ஏவப்பட்ட, புவியீர்ப்பு மீட்சி, காலநிலை கள ஆய்வுக்கான (GRACE=Gravity Recovery and Climate Experiment) செயற்கைக்கோளின் அளவீடுகளிலிருந்து இந்தக் கணிப்பீடு பெறப்பட்டது.
# பொது சேர்க்கைத் தேர்வு

**பொது சேர்க்கைத் தேர்வு** (*Common Admisssion Test, CAT*) என்பது முதுகலை மேலாண்மைப் படிப்புகளில் சேர்வதற்கான கணினி அடிப்படையிலான தேர்வாகும். இந்தத் தேர்வில் மூன்று பிரிவுகள் உள்ளன. அவை போட்டியாளர்களின் கணக்கு, மொழி, சிந்தனைத் திறன்களை மதிப்பிடும். ஒவ்வொரு பிரிவுக்கும் 40 நிமிடங்கள் என்கிற கணக்கில் 2 மணி நேரம் தேர்வு நடைபெறும். ஆகஸ்ட் 2011-இல், இந்திய தொழில்நுட்பக் கழகங்களும் இந்திய அறிவியல் நிறுவனமும் தங்கள் கூட்டு மேலாண்மை நுழைவுத் தேர்வுக்குப் பதிலாக CAT மதிப்பெண்களையே பயன்படுத்தப் போவதாக அறிவித்தன.
# பொது சேர்க்கைத் தேர்வு

## இதனையும் பார்க்க

- இந்திய மேலாண்மை கழகங்கள்
- பொது நுழைவுத் தேர்வு
# கச்சாய் தமிழ் கலவன் பாடசாலை

**யாழ் கச்சாய் தமிழ் கலவன் பாடசாலை** இலங்கையின் வடக்கே தென்மராட்சிப் பகுதியில் உள்ள கச்சாய் என்னும் ஊரில் அமைந்துள்ள ஓர் பாடசாலை ஆகும். யாழ் கச்சாய் அரசினர் தமிழ் கலவன் பாடசாலை தற்போது பத்தாம் வகுப்பு வரை நடத்தபடுகிறது, இப் பாடசாலையில் இப்பொழுது 29 ஆசிரியர்கள் பணி புரிகின்றனர். அதே வேளை இப் பாடசாலை மகாவித்தியாலம் ஆக்க வேண்டும் என்று இருபது வருடங்களாக முயற்சி செய்து வந்தாலும் இதுவரை அது சாத்தியம் அற்றதாகவே உள்ளது. கச்சாயில் இருக்கும் மாணவர்களில் பலர் சாவகச்சேரி இந்துக் கல்லூரிக்கும், கொடிகாமம் திருநாவுக்கரசு மகா வித்தியாலத்துக்கும் செல்வதே இதற்கான காரணமாக அமைந்துள்ளது.
# கச்சாய் தமிழ் கலவன் பாடசாலை

## பாடசாலைப் பண்

:கச்சாய் கலாசாலை வாழ்கவே - வாழ்க வாழ்க
:கச்சாய் கலாசாலை வாழ்கவே - தினம் தினம் தினம்
:கச்சாய் கலாசாலை வாழ்கவே - வாழ்க வாழ்க
:கச்சாய் கலாசாலை வாழ்கவே  
:பெற்றோரை ஆசிரியரை பெருமையோடு வாழ்த்துவோம்
:பேணி வித்தை வளார்க்கும் கல்விப் பகுதியாரைப் போற்றுவோம் கச்சாய் கலாசாலை....
:செந்தமிழாம் இனிய மொழியைச் சிறந்து பரவச் செய்குவோம்
:தேசத்திற்கே தேவையான வேறுகலையும் பயிலுவோம் கச்சாய் கலாசாலை....
:கமலம் பூத்த கழனி சூழ்ந்த கச்சாய் வித்தியாலயம்
:கடமையே தன் உடமையாக காலமெல்லாம் வாழ்கவே கச்சாய் கலாசாலை....
# கச்சாய் தமிழ் கலவன் பாடசாலை

## ஆசிரியர்கள்

- தலைமை ஆசிரியர் : கே. உதயகுமாரன்
- உதவி தலைமை ஆசிரியர் : எஸ். நவபாலன்
# துபாய் பன்னாட்டு வானூர்தி நிலையம்

**துபாய் பன்னாட்டு வானூர்தி நிலையம்** (*Dubai International Airport*), ஐக்கிய அரபு அமீரகத்தின் ஏழு அமீரகங்களுள் இரண்டாவது பெரிய அமீரகமான துபாயில் அமைந்துள்ள பன்னாட்டு வானூர்தி நிலையம் ஆகும். இது, மையக் கிழக்குப் பகுதியின் முக்கியமான வானூர்திப் போக்குவரத்து மையமாகவும் உள்ளது. 2008 ஆம் ஆண்டில் மையக் கிழக்கு, ஆப்பிரிக்கா ஆகிய பகுதிகளுக்கு வரும் பறப்புக்களினதும், இப் பகுதிகளிலிருந்து புறப்படும் பறப்புக்களினதும், மொத்த எண்ணிக்கையின் 34% துபாய் பன்னாட்டு வானூர்தி நிலையத்தின் பங்கு ஆகும்.  
துபாயின் குடிசார் வானூர்திப் பயணத் துறையினால் இயக்கப்பட்டு வரும் இவ் வானூர்தி நிலையம், துபாய் அமீரகத்தின் பன்னாட்டு வானூர்தி நிறுவனங்களான "எமிரேட்ஸ் எயர்லைன்", "எமிரேட்ஸ் ஸ்கைகார்கோ", "ஃபிளைதுபாய்" போன்றவற்றின் இருப்பிடமாகவும் உள்ளது. அத்துடன் குவைத்திலிருந்து இயங்கும் "ஜசீரா எயர்வேய்ஸ்", "வத்தனியா எயர்வேய்ஸ்" போன்றவற்றின் துணை மையமாகவும் உள்ளது. "டால்ஃபின் எயர்", ""ஃபால்க்கன் எக்ஸ்பிரஸ் கார்கோ எயர்லைன்ஸ்", "அரியா எயர்" ஆகிய சிறிய விமான நிறுவனங்களும் இதனைத் தமது முதன்மையிடமாகக் கொண்டு இயங்குகின்றன. இவ் வானூர்தி நிலையத்தைத் துணை மையமாகக் கொண்ட பிற வானூர்தி நிறுவனங்களுள், "ராயல் ஜோர்தானியன்", "பிரித்தானிய கல்ஃப் இண்டர் நஷனல் எயர்லைன்ஸ்", "ஈரான் அசெமான் எயர்லைன்ஸ்", "எயர்புளூ", "ஈரான் எயர்", "ஆப்பிரிக்கன் எக்ஸ்பிரஸ் எயர்வேய்ஸ்" என்பனவும் அடங்கும். "சிங்கப்பூர் எயர்லைன்ஸ்", "யெமேனியா", "பிமான் பங்ளாதேஷ் எயர்லைன்ஸ்", "எயர் இந்தியா", "பாகிஸ்தான் இண்டர்நஷனல் எயர்லைன்ஸ்", "ஜுப்பா எயர்வேய்ஸ்" என்பவற்றை உள்ளடக்கிய பல நிறுவனங்கள் துபாயை இலக்கு நகரமாகக் கொண்டு இயங்குகின்றன. 2008 ஜூன் 8 ஆம் தேதி பெறப்பட்ட புள்ளிவிபரங்களின்படி, இங்கிருந்து 140 வானூர்தி நிறுவனங்கள், 260 இடங்களுக்கு ஒரு கிழமைக்கு 5,100 பறப்புக்களை இயக்கி வருகின்றன.  
இவ் வானூர்தி நிலையத்தில் இருந்து, வட அமெரிக்கா, ஐரோப்பா, தென் அமெரிக்கா, கிழக்காசியா, தென்கிழக்காசியா, தெற்காசியா, ஆஸ்திரலேசியா, ஆப்பிரிக்கா ஆகிய பகுதிகளுக்குப் பறப்புக்கள் உள்ளன. இதற்குத் துணையாக அல் மக்தூம் பன்னாட்டு வானூர்தி நிலையம் என்ற பெயரில் புதிய வானூர்தி நிலையம் ஒன்று துபாயில் கட்டப்பட்டு வருகிறது. 140 சதுர கிலோமீட்டர் பரப்பளவு கொண்ட இந் நிலையம் எதிர் காலத்தில் துபாய்க்கு வரக்கூடிய பயணிகளின் தேவைகளை நிறைவேற்றும் வகையில் வடிவமைக்கப்பட்டு உள்ளது.  
2008 ஆம் ஆண்டில் இந் நிலையத்திற்கு ஊடாக 37,441,440 பயணிகள் வந்து போயினர். இது 2006 இல் இருந்ததைக் காட்டிலும் 18.3% கூடுதலானது. 2007 ஆம் ஆண்டில் உலகின் 27 ஆவது சுறுசுறுப்பான வானூர்தி நிலையமாக இருந்த இது, 2008 ஆம் ஆண்டில் 21 ஆவது இடத்துக்கு முன்னேறியது. பன்னாட்டுப் பயணிகள் போக்குவரத்தைப் பொறுத்தவரை இது உலகின் 8 ஆவது சுறுசுறுப்பான வானூர்தி நிலையம் ஆகும். பயணிகள் போக்குவரத்தில் முக்கியமான இடத்தை வகிக்கும் இது சரக்குப் போக்குவரத்துக்கான முக்கிய மையமாகவும் விளங்குகிறது. 2008ல், இந் நிலையம் 1.824 மில்லியன் தொன்கள் சரக்குகளைக் கையாண்டது.  
இவ் வானூர்தி நிலையத்தில் 4.5 பில்லியன் அமெரிக்க டாலர்கள் செலவில் உருவான முனையம் 3 (Terminal 3), 2008 அக்டோபர் 14 ஆம் நாள் திறந்து வைக்கப்பட்டது. முனையம் 2 உம் தரமுயர்த்தப்பட உள்ளது.
# பிணந்தின்னிக் கழுகு

**பிணந்தின்னிக் கழுகு** அல்லது **எருவை** அல்லது **மாடுபிடுங்கி** (*Vulture*) என்பது இரு வகை குழுக்களைச் சேர்ந்த குவிபரிணாம தோட்டி விலங்குப் பறவைகளாகும். அவை கலிபோர்னியாவில் நன்கு அறியப்பட்ட புதிய உலக பிணந்தின்னிக் கழுகுகள் மற்றும் ஆப்பிரிக்கா சமவெளிகளில் இறந்த விலங்குகளிடையே காணப்படும் பழைய உலக பிணந்தின்னிக் கழுகுகள் என்பனவாகும்.
# பிணந்தின்னிக் கழுகு

## தமிழகத்தில் இவற்றின் நிலை

பிணந்தின்னிக் கழுகுகள் சங்கத் தமிழ் நூல்கள் பாறு என்று குறிப்பிடுகின்றன. ஒரு காலத்தில் தமிழகம் எங்கும் பரவி இருந்த இவை சென்னையில் 1950 களில் காகத்தின் எண்ணிக்கையைவிட மிகுதியான எண்ணிக்கையில் இருந்தன. சென்னைக்கு அருகில் உள்ள திருக்கழுக்குன்றம் கோயிலுக்கு ஒரு சோடி பாறுக் கழுகு 20 ஆண்டுகளுக்கு முன்புவரை தினசரி வந்து இரை எடுத்துச் சென்றிருக்கிறன. ஆனால், இப்போது வருவதில்லை. இந்த பாறு தற்போது நீலகிரியையும் அதைச்சுற்றிய பகுதிகளிலுமே எஞ்சியுள்ளது. இப்பறவைகளின் அழிவுக்கு அடிப்படைக் காரணம் டைக்ளோஃபினாக் எனப்படும் வலிநிவாரணி. மூட்டுவலி, தசைவலிகளுக்கு வெளியில் தடவும் மருந்தாக இப்போதும் இதை நாம் பயன்படுத்திக்கொண்டுதான் இருக்கிறோம். இந்த மருந்து கால்நடைகளுக்கு ஊசி மூலம் செலுத்தப்படுகிறது. தொடர்ச்சியாக வலிநிவாரணி செலுத்தப்பட்ட கால்நடை இறக்கும்போது, அவற்றின் உடலெங்கும் இந்த வலிநிவாரணி எச்சமாகத் தேங்கிக் கிடக்கிறது இதை உண்ணும் பாறுக்கள் இறக்கின்றன. கால்நடைகளுக்கான டைக்ளோஃபினாக் இப்போது தடை செய்யப்பட்டுவிட்டாலும், அது பற்றி போதிய விழிப்புணர்வு இல்லாத நிலை நிலவுகிறது.
# வாகை சூட வா

**வாகை சூட வா,** 2011 ஆம் ஆண்டு வெளிவந்த தமிழ்த் திரைப்படம். நகைச்சுவை கலந்த காதல் திரைப்படமான இதனை இயக்கியவர் ஏ. சற்குணம். இந்த இயக்குனருக்கு இது இரண்டாவது திரைப்படம். அவரது முதல் படமான *களவாணி* நல்ல வரவேற்பைப் பெற்றிருந்தது. இத்திரைப்படத்தில் விமல், இனியா, முக்கிய கதாபாத்திரங்களிலும் கே. பாக்கியராஜ், பொன்வண்ணன், தஷ்வந்த், தம்பி ராமய்யா ஆகியோர் துணைக் கதாபாத்திரங்களிலும் நடித்திருக்கின்றனர். இத்திரைப்படத்தின் கதை, தமிழ்நாட்டில் 1960 இல் தமிழ்நாட்டின் புதுக்கோட்டைக்கு அருகிலுள்ள ஒரு குக்கிராமத்தில் நடப்பதுபோல காட்டப்பட்டுள்ளது. சிறந்த தமிழ்த் திரைப்படத்துக்கான தேசிய விருது பெற்றுள்ளது இத்திரைப்படம்
# வாகை சூட வா

## கதைச் சுருக்கம்

வேலுத்தம்பி (விமல்) ஆசிரியர் பயிற்சி முடித்து விட்டு வேலைக்குக் காத்திருக்கும் இளைஞன். அவனை எப்பாடுபட்டாவது அரசாங்க வேலையில் சேர்ப்பதற்கு முயலும் தந்தையாக பாக்கியராஜ் நடித்துள்ளார். கிராம சேவா என்ற சமூக நல அமைப்பு 6 மாத காலம் கிராமத்திலுள்ள குழந்தைகளுக்குப் பாடம் சொல்லித்தர முன்வரும் இளைஞர்களுக்கு சம்பளமும் முடிவில் ஒரு சான்றிதழும் வழங்க முன்வருகிறது. அந்தச் சான்றிதழ் அரசு வேலைக்கு உதவும் என்பதால் தன் தந்தையின் கட்டாயத்தின் பேரில் புதுக்கோட்டைக்கு அருகிலுள்ள ஒரு கிராமத்துக்கு பாடம் சொல்லித்தர வேலுத்தம்பி செல்கிறான். அவ்வூரில் குழந்தைகள் செங்கல் சூளையில் வேலை செய்யும் அவல நிலையும் சரியான கூலி கூடத் தராமல் அங்குள்ள மக்களைக் கொத்தடிமைகளாக மாற்றி வைத்திருக்கும் செங்கல் சூளை முதலாளியின் (பொன்வண்ணன்) அக்கிரமும் சேர்ந்து அவன் மனதை கொஞ்சம் கொஞ்சமாக மாற்றுகிறது. ஒரு கட்டத்தில் அரசு வேலை கிடைத்தும் அதை உதறிவிட்டு அந்தக் குழந்தைகளுக்காக அந்த ஊரிலேயே தங்க முடிவு செய்கிறான். வாத்தியாரின் அப்பாவித்தனமும் குழந்தைகளின் துடுக்குத்தனமும் திரைப்படத்தின் நகைச்சுவைக் காட்சிகளாக காட்டப்பட்டுள்ளன.
# வாகை சூட வா

## நடிகர், நடிகையர்

- விமல் - வேலுத்தம்பி
- இனியா - மதியரசி
- பாக்யராஜ் - அண்ணாமலை
- பொன்வண்ணன் - ஜேபி
- தஷ்வந்த் - மதியரசியின் தம்பி
- தம்பி ராமையா - டூநாலெட்டு (2&nbsp;×&nbsp;4 = 8)
- இளங்கோ குமரவேல் - குருவிக்காரர்
- சதீஸ் - லாரி ஓட்டுநர்
- சூரி
- தென்னவன் - தாமோ
- பூவிதா - சிவகாமி
- ஹெலோ கந்தசாமி
# வாகை சூட வா

## இசை

இப்படத்திற்கு இசையமைத்திருந்தவர் இசையமைப்பாளர் எம். ஜிப்ரான். இவர் இசையமைப்பாளராக பணியாற்றியுள்ள முதல் திரைப்படம் இது.
- நோர்வே தமிழ்த் திரைப்பட விழா விருது-2012 (சிறந்த திரைப்படம்; சிறந்த பின்னணிப் பாடகி-சின்மயி-சர சர சாரக் காத்து)
- சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)
# தமிழ்நாட்டில் உள்ள பொறியியல் கல்லூரிகள் பட்டியல்

2011 டிசம்பர் மாதக் கணிப்பின்படி, 570 பொறியியற் கல்லூரிகள் தமிழ்நாட்டில் இருக்கின்றன. இவற்றில் 520 கல்லூரிகள் அண்ணா பல்கலைக்கழகத்துடன் இணைக்கப்பட்டுள்ளன. ஆறு அரசுக் கல்லூரிகளும், மூன்று அரசு உதவி பெறும் கல்லூரிகளும், 511 தன்நிதி கல்லூரிகளும் 4 பல்கலைப் பிரிவுகளும் அடக்கம்.
# தமிழ்நாட்டில் உள்ள பொறியியல் கல்லூரிகள் பட்டியல்

## அரசுப் பொறியியல் & தொழினுட்பக் கல்லூரிகள்

| -
! எண். | கல்லூரியின் பெயர் !! அமைவிடம் !! மாவட்டம் !! இணைப்பு !! துவக்கம் | வலையிணைப்பு |  |  |  |  |
| --- | --- | --- | --- | --- | --- | --- |
| 1 | அழகப்ப செட்டியார் பொறியியல் மற்றும் தொழில்நுட்பக் கல்லூரி | காரைக்குடி | சிவகங்கை | அண்ணா பல்கலைக்கழகம் | 1952 | http://www.accet.in |
| 2 | அரசினர் பொறியியற் கல்லூரி பர்கூர் | பர்கூர் | கிருஷ்ணகிரி | அ . ப | 1994 | http://www.gcebargur.ac.in |
| 3 | அரசு பொறியியல் கல்லூரி, சேலம் | கருப்பூர் | சேலம் | அ . ப | 1966 | http://www.gcesalem.edu.in |
| 4 | அரசு பொறியியல் கல்லூரி, திருநெல்வேலி | திருநெல்வேலி | திருநெல்வேலி | அ . ப | 1981 | http://www.gcetly.ac.in |
| 5 | அரசினர் தொழில்நுட்பக் கல்லூரி, கோயம்புத்தூர் | கோயம்புத்தூர் | கோயம்புத்தூர் | அ . ப | 1942 | http://www.gct.ac.in |
| 6 | அரசு பொறியியல் கல்லூரி, ஈரோடு | ஈரோடு | ஈரோடு | அ . ப | 1984 | http://www.irttech.ac.in |
| 7 | தந்தை பெரியார் அரசு பொறியியற் கல்லூரி | பாகாயம் | வேலூர் | அ . ப | 1990 | http://www.tpgit.edu.in |
| 8 | அரசினர் பொறியியல் கல்லூரி, போடிநாயக்கனூர் | போடிநாயக்கனூர் | தேனி | அ . ப | 2010 |  |
| 9 | அரசினர் பொறியியல் கல்லூரி | அறியப்படாதப் பெயர் | அறியப்படாதப் பெயர் | அ . ப | 2011 |  |
| 10 | அரசினர் பொறியியல் கல்லூரி | சென்கிப்பட்டி | தஞ்சாவூர் | அ . ப | } |  |
# தமிழ்நாட்டில் உள்ள பொறியியல் கல்லூரிகள் பட்டியல்

## அரசு உதவிப்பெறும் கல்லூரிகள்

- பி. எஸ். ஜி தொழில்நுட்பக் கல்லூரி  
- கோவை தொழில்நுட்பக் கல்லூரி  
- தியாகராசர் பொறியியல் கல்லூரி
# தமிழ்நாட்டில் உள்ள பொறியியல் கல்லூரிகள் பட்டியல்

## ஒன்றிய அரசு கழகத்துடன் இணைக்கப்பெற்ற தமிழ்நாடு மாநில பல்கலைக்கழகம்

- மத்திய மின் வேதியியல் ஆய்வு மையம் - காரைக்குடி  
- மத்திய தோல் ஆராய்ச்சி நிறுவனம் - சென்னை
# தமிழ்நாட்டில் உள்ள பொறியியல் கல்லூரிகள் பட்டியல்

## சுயநிதிப் பொறியியல் கல்லூரி

தனியார் இணைப்பு பொறியியல் கல்லூரிகள்:  
- ராஜலட்சுமி பொறியியல் கல்லூரி - சென்னை.  
- சிறி சக்தி பொறியியல் மற்றும் தொழில்நுட்பக் கழகம் - கோயம்புத்தூர்  
- தமிழ்நாடு பொறியியல் கல்லூரி - கோயம்புத்தூர்  
- சிறி சக்தி பொறியியல்க் கல்லூரி - கோயம்புத்தூர்  
- எம் டீ சதக் பொறியியல் கல்லூரி - கீழக்கரை, இராமநாதபுரம்  
- கொங்கு பொறியியல் கல்லூரி - பெருந்துறை, ஈரோடு  
- பொள்ளாச்சி பொறியியல் மற்றும் தொழில்நுட்பக் கழகம் - பூசாரிபட்டி, பொள்ளாச்சி  
-  
**புதிய சுயநிதிப் பொறியியல் கல்லூரிகள், 2012**  
- அன்னை வேளாங்கன்னி பொறியியல் கல்லூரி - சென்னை மாவட்டம்  
- வேதான்தா தொழில்நுட்பக்கழகம் - விழுப்புரம் மாவட்டம்  
- அன்னை மீரா பொறியியல் மற்றும் தொழில்நுட்பக் கல்லூரி - வேலூர் மாவட்டம்  
- டாவின்சி வடிவமைப்பு மற்றும் கட்டிடக்கலைப் பள்ளி - காஞ்சிபுரம் மாவட்டம்  
- சிறி ரேணுகாம்பால் கட்டிடக்கலைக் கல்லூரி - திருவண்ணாமலை  
- குமரன் தொழில்நுட்பக் கழகம் - திருவள்ளூர் மாவட்டம்  
- ஆர்விஎஸ் பத்மாவதி கட்டிடக்கலை பள்ளி - திருவள்ளூர்  
- ஆனந்த் கட்டிடக்கலைப் பள்ளி - காஞ்சிபுரம் மாவட்டம்  
- ஜெய்ரூபா பொறியியல் கல்லூரி - திருப்பூர் மாவட்டம்  
- என். ஆர் கட்டிடக்கலைப் பள்ளி - கோயம்புத்தூர்  
- ஜே. கே. கே. முனிராஜ் கட்டிடக்கலை பள்ளி - ஈரோடு  
- ஸ்கந்தா கட்டிடக்கலை பள்ளி - நாமக்கல் மாவட்டம்  
- பொறியியல் மற்றும் தொழில்நுட்பம் பொள்ளாச்சி கழகம் - கோயம்புத்தூர் மாவட்டம்  
- சேரன் பொறியியல் கல்லூரி - கரூர் மாவட்டம்  
- அருள்முருகா தொழில்நுட்ப வளாகம் - கரூர்  
- வி.எஸ்.பி பொறியியல் தொழில்நுட்ப கல்லூரி வளாகம் - கோயம்புத்தூர் மாவட்டம்  
- எஸ்.சி.ஏ.டி. தொழில்நுட்பக் கழகம் - திருப்பூர் மாவட்டம்  
- நைட்டிங்கேல் தொழில்நுட்ப கழகம் - கோயம்புத்தூர் மாவட்டம்  
- சுகுனா பொறியியல் கல்லூரி - கோயம்புத்தூர் மாவட்டம்  
- சசி கட்டிடக்கலை ஆக்கப் பள்ளி - கோயம்புத்தூர் மாவட்டம்  
- ஒசூர் தொழில்நுட்பம் மற்றும் அறிவியல் நிறுவனம் - கிருஷ்ணகிரி மாவட்டம்  
- கட்டிடக்கலை சேரன் பள்ளி - கரூர் மாவட்டம்  
- கட்டிடக்கலை ஆர்விஎஸ் கேவிகே பள்ளி - திருச்சிராப்பள்ளி  
- ஸ்ரீ ராமகிருஷ்ணா பொறியியல் கல்லூரி - பெரம்பலூர்  
- தனலட்சுமி சீனிவாசன் பொறியியல் கல்லூரியில் - பெரம்பலூர்  
- தனலட்சுமி சீனிவாசன் ஆராய்ச்சி மற்றும் தொழில்நுட்ப நிறுவனம் - பெரம்பலூர் மாவட்டம்  
- தனலட்சுமி சீனிவாசன் தொழில்நுட்ப நிறுவனம் - திருச்சிராப்பள்ளி மாவட்டம்  
- சூரியா (Sureya) பொறியியல் கல்லூரி - திருச்சிராப்பள்ளி  
- ரோகினி பொறியியல் மற்றும் தொழில்நுட்பக் கல்லூரி - கன்னியாகுமரி மாவட்டம்  
- சிக்மா கட்டிடக்கலைக் கல்லூரி - கன்னியாகுமரி  
- வைகை பொறியியல் கல்லூரி - மதுரை மாவட்டம்
# வார்ப்புரு:IUCN2009.2

<includeonly>
| vauthors=}}
| last1= }}}}}}
| first1=}}
| last2= }}}
| first2=}
| last3= }}}
| first3=}
| last4= }}}
| first4=}
| last5= }}}
| first5=}
| last6= }}}
| first6=}
| last7= }}}
| first7=}
| last8= }}}
| first8=}
| last9= }}}
| first9=}
| last10= }}}
| first10=}
| year=}
| title=*}*
| id=}
| access-date=}}}
| version=2009.2
| criteria-version=}
| ref=
}}</includeonly><noinclude>
# வார்ப்புரு:IUCN2009.2

## குறிப்பு

2009 ஆம் ஆண்டு பன்னாட்டு இயற்கைப் பாதுகாப்புச் சங்கம் வரையறுத்த காப்பு நிலை செம்பட்டியல் பற்றிய குறிப்புகளை உருவாக்குவதற்கான வார்ப்புரு.
# வார்ப்புரு:IUCN2009.2

## பயன்பாடு

அனைத்து அளவுருக்களும் **'தேவை**'  
IUCN2009.2
|assessors=
|year=
|id=
|title=
|downloaded=
# வார்ப்புரு:IUCN2009.2

## உதாரண பயன்பாடு

IUCN2009.2
|assessors=Kierulff, M.C.M., Rylands, A.B. & de Oliveira, M.M.
|year=2009
|id=11506
|title=Leontopithecus rosalia
|downloaded=01 Oct 2009  
-  
எனக் காட்டப்படும்.
# வார்ப்புரு:IUCN2009.2

## மேலும் பார்க்க

-
-
-
# கோள் அறிவியல்

கோள்கள் பற்றியும் அவற்றின் நிலவுகள் மற்றும் கோள் கூட்டம் பற்றிய கற்கையே **கோள் அறிவியல்** (*Planetary science*) எனப்படும். பொதுவாக இது சூரியக் குடும்பத்தின் கோள்களையே குறித்தாலும் ஏனைய கிரகங்களும் இதில் அடங்கும். இக்கற்கையானது மிகச் சிறிய விண்கற்கள் தொடக்கம் பெரிய வாயுக் கிரகங்கள் வரை இருக்கும். இது அவற்றின் தொகுப்பு, இயக்கவியல், உருவாக்கம் மற்றும் இடைத் தொடர்புகள் பற்றி ஆராயும்.
# கோள் அறிவியல்

## முக்கிய துறைகள்

1. கோள்களின் வானிலை
1. கோள்களின் மண்ணியல்
1. கோள்களின் உருவாக்கம் பற்றிய ஆய்வு
1. கோள்களின் பௌதிகவியல்
1. வளிமண்டலவியல்
# கோள் அறிவியல்

## முக்கிய கருத்துக்கள்

- விண்கல்
- வால்வெள்ளி
- குறுங்கோள்
- விண்வெளியின் வானிலை
- கைப்பர் பட்டை
- கோள்
# நிலாவெளி

**நிலாவெளி** (*Nilaveli*) என்பது திருகோணமலையிலிருந்து 09 கி.மி. தொலைவில் வட மேற்கில் அமைந்துள்ள ஓர் கரையோரப் பிரதேசமாகும். இது உல்லாச பயணிகளுக்கான புகழ்பெற்ற இடமாகும். 2004 இந்தியப் பெருங்கடல் நிலநடுக்கம், ஈழப் போர் என்பவற்றால் இதன் உல்லாச பயணிகளின் எண்ணிக்கையில் வீழ்ச்சியைக் கண்டாலும் இன்றைய கால கட்டங்களில் உள்நாட்டு மற்றும் வெளிநாட்டு உல்லாச பயணிகளை கவரும் ஒரு பிரதேசமாகும் வரலாற்று சிறப்பு மிக்க புறாத்தீவும் இங்குதான் அமைந்துள்ளது .
# நிலாவெளி

## கடற்கரை

நிலாவெளி கடற்கரை திருகோணமலை மாவட்டத்தில் மிகச்சிறந்த சுற்றுலாத் தளங்களில் ஒன்று. நட்சத்திர சுற்றுலா விடுதிகளோடு கூடிய சிறந்த கடற்கரைப் பிரதேசம் என்பதால் இப்பிரதேசம் உள்நாட்டு மற்றும் வெளிநாட்டு சுற்றுலாப் பயணிகளைக் கவர்ந்த பிரதேசமாக உள்ளது. சூரியக்குளியல், படகுபயணம், மற்றும் நீச்சல் ஆகியவற்றுக்கு மிகச்சிறந்த இடமாகும்.
# லூன்

**லூன்** என்பது வட அமெரிக்கா, ஐரோவாசியா ஆகிய பகுதிகளில் காணப்படும் நீர்நிலையை ஒட்டி வாழும் ஒரு வகை மீன்கொத்திப் பறவையாகும். லூன்கள் எல்லாம் *கவியா* பேரின, *கவிடா* குடும்ப, *கவிபோம்* வரிசையைச் சேர்ந்தவையாகும்.
# லூன்

## வெளியிணைப்பு

- Tree of Life Gaviidae
- Loon sounds
- Loon videos on the Internet Bird Collection
- Loon Preservation Committee
- *Diving Birds of North America*, by Paul Johnsgard
- Watch the National Film Board of Canada animated short *Loon Dreaming*
# பேசாத அன்னம்

**பேசாத அன்னம்** (*Mute Swan, "Cygnus olor"*) என்பது அன்ன இன, அன்ன மற்றும் வாத்து குடும்பத்தைச் சேர்ந்த வாத்து உறுப்பு பறவையாகும். இது ஐரோப்பாவிலும், ஆசியாவிலும் அதிகம் காணப்பட்டும், தூர தென் ஆப்பிரிக்காவில் குளிர்காலத்திலும் காணப்படும். இது தென் அமெரிக்கா, ஆஸ்திரலேசியா, தென் ஆப்பிரிக்கா ஆகிய இடங்களிற்கு அறிமுகம் செய்யப்பட்ட ஓர் இனமாகும். 'பேசாத' என்ற பெயர் மற்ற அன்னங்களைவிட இது குறைவாக ஒலியெழுப்புவதால் ஏற்பட்டது. இதன் நீளம் 125 முதல் 170 சென்டிமீட்டர்கள் (49 முதல் 67 விரற்கடை) ஆகும். வளர்ந்த அன்னம் இறகு முழுவதும் வெண்மையாகவும் கருப்பு ஓரத்தையுடடைய செம்மஞ்சள் அலகுடன் காணப்படும்.
# பூனைப் பருந்து

**பூனைப் பருந்து** (*harrier*) என்பது பகலாடி இனத்திலுள்ள, *அக்சிபிரிடே* குடும்பத்தைச் சேர்ந்த ஓர் கொன்றுண்ணிப் பறவை ஆகும். பூனைப் பருந்து திறந்த வெளிகளின் மேலாக தாழ்வாகப் பறந்து சிறு பாலூட்டிகள், ஊர்வன அல்லது பறவைகளை வேட்டையாடும் தன்மையுடையது. உலகம் முழுவதும் சுமார் 16 வகையான பூனைப் பருந்து இனங்கள் உள்ளன. அவற்றில் மோண்டாகு ஹாரியர், பேல்லிட் ஹாரியர், யுரேசியன் மார்ஷ் ஹாரியர் உள்ளிட்ட சுமார் 5 வகையான பறவைகள் இந்தியாவுக்கு வலசை வந்து செல்லும் வழக்கத்தைக் கொண்டிருக்கின்றன. இவற்றின் வாழிடம் வறண்ட, புல்வெளி நிலங்கள். எனவே இந்தியாவில் ராஜஸ்தானில் உள்ள தால் சப்பார் சரணாலயம், குஜராத்தில் உள்ள வேலவதார் தேசியப் பூங்கா, ‘லிட்டில் ரான் ஆஃப் கட்ச்’, ஆந்திராவில் ரோல்லபடு சரணாலயம் போன்ற பகுதிகளில் அதிக அளவில் இவற்றைக் காண முடியும். இவற்றின் வாழிடங்களான புல்வெளிகள்கள் அழிக்கப்பட்டுவருவதால் இந்தப் பறவைகளின் எண்ணிக்கையும் குறைந்துகொண்டே வருகின்றன.
# பூனைப் பருந்து

## சிற்றினங்கள்

பூனைப் பருந்து பேரினமான *சர்க்கசு* பேரினத்தின் கீழ் 16 சிற்றினங்கள் உள்ளன.
- மாண்டேகுசு பூனைப்பருந்து, *சர்க்கசு பைகார்கசு* - யூரேசியா, ஆப்பிரிக்கா மற்றும் இந்தியாவில் குளிர்காலம்
- கருநீலப் பூனைப்பருந்து, *சர்க்கசு சைனியசு* - யூரேசியா
- வடக்கு பூனைப்பருந்து, *சர்க்கசு கெட்சோனியசு* - வட அமெரிக்கா
- மேற்கு சதுப்பு பூனைப்பருந்து, *சர்க்கசு ஏருகினோசசு* - ஐரோப்பா, மேற்கு ஆசியா; குளிர்காலத்தில் ஆப்பிரிக்கா மற்றும் இந்தியா ஆகியவை அடங்கும்.
- கிழக்கு சதுப்பு பூனைப்பருந்து, *சர்க்கசு இசுபிலோனோடசு* - ஆசியா
- ஆப்பிரிக்க சதுப்பு பூனைப்பருந்து, *சர்க்கசு ரேனிவோரசு* - தெற்கு மற்றும் மத்திய ஆப்பிரிக்கா
- சதுப்புநில பூனைப்பருந்து, *சர்க்கசு அப்ராக்சிமேனசு*- நியூசிலாந்து, ஆத்திரேலியா, பசிபிக் தீவுகள்
- பப்புவான் பூனைப்பருந்து, *சர்க்கசு இசுபிலோதோராக்சு* - நியூ கினி (முன்னது *ச. இசுபிலோனோடசி*ன் துணையினமாக கருதப்பட்டது, பின்னர் *ச. அப்ராக்சிமேனசு* கருதப்பட்டது, ஆனால் இப்போது வேறுபட்டதாக கருதப்படுகிறது)
- மலகாசி பூனைப்பருந்து, *சர்க்கசு மேக்ரோசெல்சு* (முன்னர் *ச. மெயிலார்டி*யில்) - இந்தியப் பெருங்கடல் (மடகாசுகர் மற்றும் கொமோரோ தீவுகள்)
- ரீயூனியன் பூனைப்பருந்து, *சர்க்கசு மைலார்தி* – (இந்தியப் பெருங்கடல்) ரீயூனியன் தீவு
- நீண்ட இறக்கை பூனைப்பருந்து, *சர்க்கசு பபோனி* - தென்னமெரிக்கா
- புள்ளி பூனைப்பருந்து, *சர்க்கசு அசிமிலிசு* - ஆஸ்திரேலியா, இந்தோனேஷியா
- கருப்பு பூனைப்பருந்து, *சர்க்கசு மாரசு* - தென் ஆப்பிரிக்கா
- சைனிரெயசு பூனைப்பருந்து, *சர்க்கசு சைனிரெயசு* - தென்னமெரிக்கா
- வெளிறிய பூனைப் பருந்து, *சர்க்கசு மேக்ரோரசு* - இடம்பெயர்வு: கிழக்கு ஐரோப்பா, ஆசியா, ஆப்பிரிக்கா (குளிர்காலம்)
- வெள்ளைப் பூனைப் பருந்து, *சர்க்கசு மெலனோலூகோசு* - ஆசியா
# பூனைப் பருந்து

## வெளியிணைப்புகள்

- Harrier videos on the Internet Bird Collection
- Harrier videos on the Internet Bird Collection
# புரட்சி

**புரட்சி** அல்லது **எழுச்சி**( "ஒரு திருப்பம்" எனப் பொருள்படும் இலத்தீன் சொல் *revolutio* ) என்பது ஒரு குறுகிய காலத்தில் வல்லமையில் அல்லது ஒரு நிறுவன கட்டமைப்பில் ஓர் அடிப்படை மாற்றம் ஆகும். அரிசுட்டாட்டில் இருவித அரசியல் புரட்சி பற்றி விபரித்துள்ளார்:
1. ஓர் அரசியல் அமைப்பிலிருந்து இன்னுமொன்றுக்கு பூரணமாக மாற்றுவது.
1. இருக்கும் அரசியல் அமைப்பை திருத்துவது.
உலக வரலாற்றில் முறைகள், காலம், கருத்தியல் தூண்டல் ஆகியவற்றினால் பல்வேறு பரந்த புரட்சிகள் இடம் பெற்றுள்ளன. அவற்றின் விளைவு கலாச்சாரம், பொருளாதாரம், சமூக-அரசியல் நிறுவனம் ஆகியவற்றில் பாரிய மாற்றங்களை ஏற்படுத்தியுள்ளன.
# புரட்சி

## மார்க்சிய பார்வை

ஆளும் வர்க்கத்தின் இடத்தில் தொழிலாளி வர்க்கத்தை அமர்த்துவதன் மூலம் தனியுடைமை சமுதாயத்தை முடிவுக்குக் கொண்டுவருதலும் , , வர்க்கமற்ற, சுரண்டலற்ற சமூகத்தை உருவாக்குவது புரட்சியாகக் கருதப்படுகிறது.
# புரட்சி

## புரட்சிகளின் பட்டியல்

- மறுமலர்ச்சி (ஐரோப்பா)
- வெண்மைப் புரட்சி - பால் உற்பத்தி
- பசுமைப் புரட்சி - விவசாயம்
- நீலப் புரட்சி - மீன் உற்பத்தி
- பிரெஞ்சுப் புரட்சி
- கருமைப் புரட்சி - பெட்ரோலியம்
- தங்கப் புரட்சி - தோட்டக்கலை / தேன் புரட்சி
- பிங்க் [ இளஞ்சிவப்பு ] - வெங்காயம் / இறால் உற்பத்தி
- மஞ்சள் புரட்சி - எண்ணெய் வித்துக்கள்
- அரக்குப் புரட்சி - தோல் / கோகோ உற்பத்தி
- சாம்பல் புரட்சி - உரம் உற்பத்தி
- சிவப்புப் புரட்சி - கறி / தக்காளி புரட்சி
- சுற்றுப் புரட்சி - உருளை உற்பத்தி
- வெள்ளிப் புரட்சி - முட்டை / கோழிப்பண்ணை
- தங்க இழைப் புரட்சி - சணல் உற்பத்தி
- வெள்ளி இழைப் புரட்சி - பருத்தி உற்பத்தி
- சுற்றுப் புரட்சி - உருளை உற்பத்தி
# கிளர்ச்சி

**கிளர்ச்சி** (**எழுச்சி** அல்லது **போராட்டம்** அல்லது **கலகம்**) என்பது கட்டளைக்கெதிரான கீழ்படிவின்மை அல்லது புறக்கணிப்பாகும். ஆகவே, இது அரசாங்கம் அல்லது அரச தலைமை அதிகாரத்தினை அழிக்கும் அல்லது மாற்றும் நோக்கத்துடன் சூழப்பட்ட நடத்தைகளின் பரப்பாகும். இது ஒருவிதத்தில் சட்ட மறுப்பு, மக்கள் கீழ்ப்படியாமை, வன்முறையற்ற எதிர்ப்பு ஆகிய நிகழ்வுகளாக வன்முறையற்ற நடத்தைகளின் வடிவமாக காணப்படும். இது மறுவிதத்தில் வன்முறை ஈடுபாடாகவும் காணப்படும். கிளர்ச்சியில் ஈடுபடுபவர்கள், குறிப்பாக அவர்கள் ஆயுதம் தரித்திருந்தால் "கிளர்ச்சியாளர்" அல்லது "போராட்டக்காரர்" அல்லது "கலகக்காரர்" என அழைக்கப்படுவர்.
# அரையப்பட்டி

**அரையப்பட்டி** (ஆங்கிலம்: *Arayappatti*), இந்தியாவின் தமிழ்நாடு மாநிலத்தில், புதுக்கோட்டை மாவட்டத்தில், ஆலங்குடி வட்டத்தைச் சேர்ந்த ஒரு கிராமம் ஆகும். அரையப்பட்டி ஊராட்சிக்கு உள்ளடங்கிய முக்கியமான சிற்றூர்கள் வண்ணியன்விடுதி, வெள்ளக்கொள்ளை (கிராமங்கள்) ஆகும். அரசு மேல் நிலைப் பள்ளி, அரசு ஆரம்ப சுகாதார நிலையம் (24மணிநேர சேவை), அரசு கால்நடை மருத்துவமனை, நடுவண் அரசுடைமையுடைய அஞ்சல்நிலையம் உள்ளன. இக்கிராமத்தின் மையப் பகுதியில் மிக பழமை வாய்ந்த காளியம்மன் கோவில் ஆலயம் உள்ளது.
# நீலக்கால் நண்டு

**நீலக்கால் நண்டு** (Callinectes sapidus or Chesapeake or Atlantic blue crab) என்பது கிரஸ்தேசியன் குடும்பத்தைச் சேர்ந்த உயிரினமாகும்.இவ்வகை நண்டு மேற்கு அட்லாண்டிக் கடல் பகுதியிலும் மத்திய அமெரிக்காவின் பசிபிக் கடற்கரைப் பகுதிகளிலும் மெக்சிகோ வளைகுடாப்பகுதிகளிலும் காணப்படுகிறது. உலகில் பல இடங்களில் பிடிபடும், அதிலும் பாக்கு நீரிணைப் பகுதியில் இந்த வகை நீலக்கால் நண்டுகளை அதிகளவில் காணலாம், தென் இந்திய மீனவர்களும், இலங்கை மீனவர்களும் இந்த பகுதியில் நீலக்கால் நண்டுகளைப் பிடிக்கின்றனர். இந்த வகை நீலக்கால் நண்டுகள் மேற்கத்திய நாடுகளுக்குப் பெருமளவில் ஏற்றுமதியும் செய்யப்படுகின்றன.
# நீலக்கால் நண்டு

## நாச்சிகுடா நண்டு

இந்த வகை நீலக்கால் நண்டை இலங்கை மீனவர்கள் நாச்சிகுடா நண்டு என்று சொல்வார்கள், நாச்சிக்குட என்பது பாக்கு நீரிணையில் மன்னார் தொடக்கம் பூநகரிவரை இலங்கை பக்கமாக இருக்கும் ஒரு குடாவாகும். அதேவேளை தமிழ்நாட்டின் கோடியாகரை போன்ற இடங்களிலும் இந்த நண்டு அதிகமாக பிடிக்கப்படுகின்றன. இந்த பிரதேசத்தில் இந்தவகை நண்டு மாரி காலங்களில் பெருமளவாக பிடிபடும். இரண்டு நண்டுகள் ஒரு கி.கிராம் அளவுக்கு இதன் நிறை இருக்கும், மற்ற வகை நண்டுகளை விட இந்த நண்டு சுவையாகவும், நண்டு குழம்பின் வாசனையும், நண்டு தசைகளும் அதிகமாக இருக்கும். ஆனால் இலங்கையை பொறுத்தவகையில் இந்த நண்டு விலை கொஞ்சம் அதிகம்தான், அதேவேளை அனைத்து காலங்களிலும் இந்த நண்டு கிடைப்பதும் அரிது என்றுதான் சொல்லலாம்.
# நீலக்கால் நண்டு

## பாவனை முறைகள்

- குழம்பு வைத்து சாப்பிடுதல்
- தீயில் சுட்டு சாப்பிடுவது
# விராட்டிப்பத்து

**விராட்டிப்பத்து** என்பது மதுரை மாநகராட்சி எல்லைக்குள் அமைந்துள்ள ஒரு பகுதியாகும். இந்தப் பகுதி மதுரையிலிருந்து தேனி செல்லும் தேசிய நெடுஞ்சாலையில் அமைந்திருக்கிறது. மதுரை மாநகராட்சி விரிவாக்கத்திற்கு முன்பு இது மதுரைக்கு அருகிலுள்ள கிராமமாக இருந்தது.
# விராட்டிப்பத்து

## பெயர்க் காரணம்

*பிராட்டியார் பற்று* என்னும் பெயரே *விராட்டிப்பத்து* என மருவிற்று எனக் கூறப்படுகிறது. அதாவது, மீனாட்சிப் பிராட்டியின் பற்றைப் பெற்ற ஊர் என்பது இதன் பொருள்.
# விராட்டிப்பத்து

## வழிபாட்டுத்தலங்கள்

இப்பகுதியிலுள்ள சில கோவில்கள்;  
1. முத்தாலம்மன் கோவில்
1. முருகன் கோவில்
1. பிள்ளையார் கோவில்
1. சோணை முத்து கோவில்
1. கிருட்டிணன் கோவில்
1. வைத்தியர் கல்
# விராட்டிப்பத்து

## பள்ளிகள்

இப்பகுதியில் அமைந்துள்ள சில பள்ளிகள்;  
1. க.கு.வி.சாலா பள்ளி (KGV sala)
1. ஸ்ரீலட்சுமி மழலையர் தொடக்கப் பள்ளி
1. சாதனா மெட்ரிகுலேசன் மேல்நிலைப் பள்ளி
# அல்லாரை

**அல்லாரை,** இலங்கை வட மாகாணம் யாழ்ப்பாணம் தென்மராட்சி சாவகச்சேரி பிரதேச செயலாளர் பிரிவில் அமைந்துள்ள ஒரு சிறிய கிராமம் ஆகும். இக்கிராமத்துக்குத் தெற்கே கச்சாய் கடல் நீரேரி, தென் மேற்கே சாவகச்சேரி, மேற்கே மீசாலை, வடக்கே மந்துவிலும் வட கிழக்கே கொடிகாமம், கிழக்கே கச்சாய் எல்லைகளாக உள்ளன. இந்த கிராமம் பார்ப்பதுக்கு அழகாக இருந்தாலும், பொருளாதார வசதியில் பெரிய அளவில் முன்னேறவில்லை. இலங்கையின் அரசியல் செல்வாக்கும் இந்த கிராமத்தை பொறுத்தவரையில் குறைவுதான். இந்த கிராமத்தில் வாழும் மக்கள் நடுத்தர வர்க்கத்தை சேர்ந்தவர்களாகவே உள்ளனர்.
# அல்லாரை

## கல்வி

#### அல்லாரை தமிழ் கலவன் பாடசாலை

1930ஆம் ஆண்டிற்கு முன்னர் அல்லாரை, மீசாலை கிழக்கு, வெள்ளாம் போக்கட்டி, கச்சாய் ஆகிய பகுதிகளுக்குப் பொதுவாகக் கச்சாய்க்கிராமத்தில் ஒரு அமெரிக்கன் மிசன் பாடசாலை இயங்கிவந்தத்து. சைவப் பிள்ளைகள் கல்வி கற்பதற்கும் சமய அறிவைப்பெறுவதற்கும் அதுவித வசதியும் இருக்கவில்லை.  
எனவே இங்குள்ள சிறார்களின் கல்வி விருத்தியடையவேண்டுமென்ற உயர்ந்தநோக்குடன் அல்லரையைச் சேர்ந்த எஸ் .கே. செல்லையா அவர்கள் உயர் அதிகாரிகளுடன் தொடர்புகொண்டு பெரு முயற்சியால் அல்லாரை தமிழ் கலவன் பாடசாலை தொடங்கப்பட்டது. 1930 ஆம் ஆண்டு பாடசாலைக் கட்டடத்தினை அமைப்பதற்கான தனது காணி ஒன்றை நன்கொடையாகக் கொடுத்து பாடசாலைக் கட்டடத்திற்கு அத்திவாரமிட்டார். முதலில் அதிபர் விடுதி ஒன்றும் பாடசாலை வகுப்பறைகளுக்காகக் கொட்டிலும் அமைக்கப்பட்டது.  
அமரர் திரு. தம்பிமுத்து பாடசாலையின் முதல் அதிபராக நியமனத்தை ஏற்றுக்கொண்டார். ஆரம்பத்தில் 30 மாணவர்களுடன் ஆரம்பிக்கப்பட்ட பாடசாலையில் திரு. தம்பிமுத்து ஆசிரியராகக் கடமையாற்றினார். தற்போது வரை திருமதி. க. யோகநாதன் பாடசாலை அதிபர் பொறுப்பையேற்று நடாத்தி வருகிறார்.
# அல்லாரை

## கோவில்கள்

- அறுகம்புல் விநாயகர் ஆலையம்
- வீரகத்தி பிள்ளையார் கோவில்
- முத்துமாரி அம்மன் கோவில்
# பாலாவி (தென்மராட்சி)

**பாலாவி** இலங்கையின் வட மாகாணத்தில், யாழ் மாவட்டம், தென்மராட்சி பகுதியில் தென் கிழக்கு மூலையில் அமைந்திருக்கும் ஒரு கிராமம் ஆகும். இந்த கிராமத்தை ஒரு குக்கிராமம் என்றுதான் சொல்லலாம். இங்கு மக்கள் அரிதாகவே காணப்படுகிறார்கள். இங்கு தென்னைவளமும் பனைவளமும் அதிகமாக காணப்படுகிறது. பாலாவியின் எல்லைகளாகத் தெற்கே கச்சாய் கடல் நீர் ஏரி, மேற்கே கச்சாய், வடக்கே வெள்ளாம் போக்கடி, கிழக்கே கெட்பெலி(கிளாலி) எல்லைகளாக உள்ளன. இந்த கிராமத்தில் விவசாயம், நெல் பயிர் செய்கை, மற்றும் மீன்பிடி போன்ற தொழில்கள் செய்யப்பட்டாலும் அவை பெரிய அளவில் நடைபெறவில்லை.
# பாலாவி (தென்மராட்சி)

## மேற்கோள்

http://vilampi.com/features/others/Villages-info/Jaffna/Thenmaradchi%20(Chavakachcheri)/page2.html
# இங்கிலாந்து வங்கி

**இங்கிலாந்து வங்கி** (ஆங்கிலம்: *Bank of England*), ஐக்கிய இராச்சியத்தின் மைய வங்கி. இதை முன்மாதிரியாகக் கொண்டே பல வங்கிகள் செயற்படுத்தப்பட்டுள்ளன. 1694 ஆம் ஆண்டு நிறுவப்பட்ட இது, உலகின் பழமையான வங்கிகளில் ஒன்று. இங்கிலாந்து அரசுக்கு வைப்பகமாகச் செயல்படவும், பணம் அச்சடிக்கவும் நிறுவப்பட்டது. இதன் தலைவர் ஆளுனர் ஆவார். தனியார் மயமாக இயங்கிவந்த இது, 1946ஆம் ஆண்டில் தேசிய மயமாக்கப்பட்டது.
# இங்கிலாந்து வங்கி

## மேலும் பார்க்க

- பவுண்டு
# பனியோடை

வில் ஏற்படும் பனித்திணிவின் அசைவைக் காட்டும் அசைவூட்டம்]]  
உள்ளே பாயும் பனியோடைகளைக் காட்டும் Radarsat செயற்கைக்கோளினால் எடுக்கப்பட்ட படம்]]  
**பனியோடை** (*Ice stream*) என அழைக்கப்படுவது, தன்னைச் சுற்றியுள்ள பனியை விட குறிப்பிடத்தக்க அளவில் வேகமாக நகரும் பனிவிரிப்பைக் கொண்ட இடங்களாகும். இவையும் ஒருவகை பனியாறுகளே.  
பனியின் மொத்தக் கனவளவின் 10% பனியோடைகளேயாகும். இவையே பனிவிரிப்புகளை விட்டு நீங்கும் பனித் திணிவின் முக்கிய பகுதியைக் கொண்டிருப்பதுடன், 50 கி.மீ அகலம், 2 கி.மீ தடிப்பத்தை எட்டக் கூடியதாகவும், பல 100 கி.மீ க்கு பரவக்கூடியதாகவும் இருக்கின்றது. பனியோடையின் வேகமானது ஆண்டொன்றுக்கு 1000 மீட்டர் வரை இருக்கலாம். பனியோடைகளின் அடிப்பகுதியில் பொதுவாகக் காணப்படும் நீரானது உராய்வைக் குறைத்து, பனித்திணிவு இலகுவாக நகர உதவும். அத்துடன் பனியின் அடியில் காணப்படும் பாறைகளின் இயல்பும் பனியாற்றின் அசைவில் முக்கிய இடம் வகிக்கும். கடினமான பாறைகளைவிட, வடிவம் மாறக்கூடிய அடையல்களில் பனியாற்றின் வேகம் அதிகமாக இருக்கும்.  
அன்டார்டிக்காவில் இவை மிகவும் குறிப்பிடத்தக்க இயல்புகளைக் கொண்டிருக்கின்றன. அங்கிருக்கும் பனிவிரிப்பில் இருந்து, பல பனியோடைகளாக பனித்திணிவானது கடலில் சென்று சேர்கின்றது. 2006 இல் எடுத்த கணக்கீட்டின்படி, பனியோடைகளினால், பனித்திணிவில் ஏற்படும் இழப்பு ஆண்டுக்கு 85 கிகா தொன்களாக உள்ளது. அதேபோல் கிரீன்லாந்து பனிவிரிப்பில் இருந்தும், சில பனியோடைகள் ஏற்பட்டு கடலில் பனித்திணிவைக் கொண்டு சேர்க்கின்றன.
# நெதர்லாந்து வங்கி

**நெதர்லாந்து வங்கி,** (இடச்சு: *De Nederlandsche Bank*, ஆங்கிலம்: *The Dutch Bank*), நெதர்லாந்தின் மைய வங்கி ஆகும். ஐரோப்பிய மைய வங்கியின் உறுப்பினர் ஆகவும் விளங்குகிறது. நெதர்லாந்தின் பணத்திற்கு பதிலாக, ஐரோவை பயன்படுத்துகின்றனர்.
# நெதர்லாந்து வங்கி

## மேலும் பார்க்கவும்

- ஐரோ
# பீட்டர் பெர்சிவல்

**பீட்டர் பெர்சிவல்** (*Peter Percival*, 1803 – சூலை 11, 1882) ஓர் பிரித்தானிய நற்செய்தி அறிவிப்பாளரும், மொழியியலாளரும் ஆவார். இவர் இந்தியாவிலும், இலங்கையிலும் வாழ்ந்த காலத்தில், கல்வித் தரத்தை மேம்படுத்த பாடுபட்டார். இலங்கையில், யாழ்ப்பாண மாவட்டத்தில் தன் சேவையைத் தொடர்ந்தார். ஆங்கிலம்-தெலுங்கு அகரமுதலியையும், ஆங்கிலம்-தமிழ் அகராதியையும், ஆங்கிலத்தில் தமிழ்ப் பழமொழிகளையும், ஔவையாரின் பாடல்களையும் மொழிபெயர்த்தும் எழுதினார். தெலுங்கிலும், தமிழிலும் *தினவர்த்தமணி* என்ற இதழை வெளியிட்டார். இவர் சமற்கிருதத்தில் பட்டம் பெற்றவரும் ஆவார். 1882 ஆம் ஆண்டு தமிழ்நாட்டிலுள்ள ஏற்காட்டில் இறந்தார்.
# பீட்டர் பெர்சிவல்

## பணிகள்

### இலங்கை

23 வயதில் பீட்டர் பெர்சிவல், 1826 ஆம் ஆண்டு வெசுலியன் மெதடிச சமயப்பரப்புக் குழுவால் இலங்கையிலுள்ள யாழ்ப்பாணத்திற்கு அனுப்பப்பட்டார். பெர்சிவல் தனது ஆரம்ப கால வாழ்க்கையின் பெரும்பகுதியை யாழ்ப்பாணத்தில் 1851 வரை கழித்தார். சிறிது காலம் வங்காளத்தில் கழித்தார் (1829-32).  
பீட்டர் பெர்சிவலின் கருத்துகளால் ஜோசப் ராபர்ட்சு போன்ற சக மறைப்பணியாளர்களுடன் மோதலை ஏற்படுத்தியது. ராபர்ட்சு வெளியேறிய பிறகு, யாழ்ப்பாண மாவட்டத்தில் கிறித்தவ மறைப்பணியாளர்களின் முயற்சிகளுக்கு பெர்சிவல் தலைமை தாங்கினார்.  
பெர்சிவல் பின்னர் ரால்ப் சுடோட்டுடன் மோதல்கள் இருந்ததாக ஃபிண்ட்லேயின் மறைப்பணி பற்றிய பதிவுகள் கூறுகிறது. 1834-1836 க்கு இடையில், இவரது முயற்சிகள் பெண்களுக்கான பள்ளிகள் உட்பட மதப் பள்ளிகளைத் திறக்க வழிவகுத்தது, யாழ்ப்பாணத்தில் புனித பவுல் தேவாலயம் கட்டப்பட்டது. இவற்றில் சில பள்ளிகள் பின்னர் கல்லூரிகளாக மாறின.
# பீட்டர் பெர்சிவல்

## பணிகள்

### இங்கிலாந்து

1851 ஆம் ஆண்டில், இவர் மீண்டும் இலங்கைக்கு வரும் நோக்கத்துடன் இங்கிலாந்து திரும்பினார். லண்டனிலுள்ள மெதடிச கருத்து வேறுபாடு காரணமாக, இவர் மெதடிசத்தை கைவிட்டார். 1852 இல், இவர் லண்டனின் ஆங்கிலிக்க ஆயரால் உதவிக்குருவாக நியமிக்கப்பட்டார். அடுத்த இரண்டு ஆண்டுகளில், அவர் கேன்டர்பரியில் உள்ள புனித அகசுடின் கல்லூரியில் விரிவுரையாளராகப் பணிபுரிந்தார், இந்தியா மற்றும் இந்திய மதங்களைப் பற்றிய பாடங்களை கற்பித்தார்.
புனித திரித்துவ தேவாலயத்தில் பீட்டர் பெர்சிவலின் கல்லறை]]
# சினை

**சினை** என்பது சூலகங்களில் முழுமையாக முதிவடைந்த நிலையிலுள்ள உள்ளக முட்டைத் திணிவுகள் அல்லது மீன், நண்டு மற்றும் கடல்சார் விலங்குகளான இறால் கடல்முள்ளி முதலான விலங்குகளின் சொரியலாக இடப்படும் புறமுட்டைத்திணிவுகளைக் குறிக்கும். சினை சமைத்த நிலையிலான மற்றும் நேரடியாக உள்ளெடுக்கப்படும் முக்கிய கடல் உணவாகக் காணப்படுகின்றது.
# மீள் காடு வளர்ப்பு

**மீள்காடு வளர்ப்பு** (*reforestation*) என்பது காடழிப்பால் அல்லது வேறு காரணங்களால் அழிக்கப்பட்ட ஒரு காட்டை இயற்கையாகவோ அல்லது செயற்கையாகவோ மீண்டும் உருவாக்கல் ஆகும். இச்செயற்பாடு மக்களின் வாழ்க்கையை பல வகையில் மேம்படுத்தக் கூடியது.  
**மீள் காடு வளர்ப்பும்** **காடு வளர்ப்பும்** ஒரே பதம் போலக் காண்ப்பட்டாலும் அவற்றிற்கிடையில் பல வித்தியாசங்கள் உண்டு. ஏற்கனவே காடாக இருந்து பின்னர் அழிக்கப்பட்ட ஒரு இடத்தை காடாக்கலே மீள் காடு வளர்ப்பு எனப்படும். ஒருபோதும் காடாக இருந்திராத ஒரு நிலத்தைக் காடாக்கலே காடு வளர்ப்பு எனப்படும்.
# மீள் காடு வளர்ப்பு

## மீள் காடு வளர்ப்பின் பயன்கள்

- சூழல் மாசடைதலைத் தடுக்கும் அல்லது குறைக்கும்.
- கார்பனீர் ஒட்சைட்டை ஒளித்தொகுப்புக்கு பயன்படுத்துவதால் பச்சை வீட்டு விளைவை குறைத்து, புவி வெப்பமடைதலைக் கட்டுப்படுத்தும்.
- உயிர்ப் பல்வகைமை காக்கப்படும்.
- மரத் தளபாட உற்பத்திக்கு பங்களிப்பதன் மூலம் மக்களின் வாழ்வாதாரம் மேம்படும்.
# கிலாயூயா எரிமலை

**கிலாயூயா எரிமலை** (Kīlauea) என்பது அவாய் தீவுகளில் உள்ள, கேடைய எரிமலை வகையைச் சார்ந்த ஒரு எரிமலை ஆகும். இது கடல் மட்டத்திலிருந்து 1277 மீ. உயரமானது. ஹவாய் மொழியில் கிலாயூயா என்பது நன்றாகப் பரவல் எனப் பொருள்படும். இது 1983 ஆம் ஆண்டிலிருந்து தற்போது வரை கற்குழம்பைக் கக்கி வருகின்றது. இது ஐக்கிய அமெரிக்க நில அளவாய்வத் துறையால் அமெரிகாவிலேயே மிகவும் ஆபத்தான எரிமலையாக இனங்காணப்பட்டுள்ளது. புவியில் செயற்பாடு கூடிய எரிமலைகளில் இதுவும் ஒன்று.
# கேடய எரிமலை

முழுக்க முழுக்க எறி கற்குழம்பால் ஆன ஒரு எரிமலை வகையே **கேடய எரிமலை** எனப்படும். இதன் அதிக பரப்பிற்கு சமமில்லாமல் குறைந்த உயர்த்துடன் காணப்படுவதால் இது கேடயத்தைப் போலக் காணப்படுகிறது. இது அகலமான எறிகற்குழம்புப் படையால் ஆனது. இதில் உள்ள கற்குழம்பு பிசுபிசுப்புத் தன்மை குறைந்தது. ஹவாயில் உள்ள எரிமலைகள் இதற்குச் சிறந்த உதாரணங்கள் ஆகும்.
# கணிதத்தின் மெய்யியல்

**கணிதத்தின் மெய்யியல்** என்பது மெய்யியற் கருதுகோல்கள், அடிப்படைகள், கணிதத்தின் உள்ளடக்கங்கள் பற்றிய மெய்யியலின் பகுதி கற்கையாகும். கணிதத்தின் மெய்யியல் நோக்கம் மக்களின் வாழ்வில் கணிதத்தின் இடத்தை விளங்கிக் கொள்ளவும், கணிதத்தின் முறையியல் மற்றும் இயற்கையின் பொறுப்பை வழங்குவதுமாகும். கணிதத்தின் கட்டமைப்பு இயற்கையும், தருக்கமும் பற்றிய கற்கை பரந்ததும், அதனுடைய மெய்யியற் சரிநேர்ப் படிவத்தினிடையே தனித்துவமானதாகவும் உருவாக்குகின்றது.  
திரும்பத் திரும்ப நிகழும் தலைப்புக்கள் பின்வருவனவற்றை கொண்டுள்ளன:  
- கணித தலைப்பு விடயத்தின் மூலங்கள் என்ன?
- கணித உட்பொருளின் மெய்ப்பொருள் மூல ஆராட்சி நிலை என்ன?
- கணிதப் பொருளை தொடர்புபடுத்தல் என்பது என்ன அர்த்தம் கொள்கிறது?
- கணித கருத்தின் சிறப்பு என்ன?
- கணிதத்திற்கும் தருக்கத்திற்குமிடையிலான தொடர்பு என்ன?
- கணிதத்தில் எழுத்து மொழிபெயர்ப்பின் பங்கு என்ன?
- கணிதத்தில் ஒர் பாத்திர விசாரணை நிறைவேற்றல் வகை என்ன?
- கணித விசாரணை குறிக்கோள்கள் எவை?
- கணிதம் அதன் அனுபவத்தை பற்றிக் கொண்டிருக்கச் செய்வது என்ன?
- கணிதத்தின் பின்னான மனித உளவியல்தனித்தன்மைகள் எவை?
- கணிதத்தின் அழகு என்பது என்ன?
- கணித உண்மையின் இயற்கையும் அதன் மூலமும் என்ன?
- கணிதத்தின் சார உலகிற்கும் பருப்பொருள் பிரபஞ்சத்திற்கும் இடையிலான உறவு என்ன?  
*கணிதத்தின் மெய்யியல்* மற்றும் *கணித மெய்யியல்* எனும் பதங்கள் ஒரே பொருட் கொண்டதாக அடிக்கடி பாவிக்கப்படுகின்றன.
# விக்கிப்பீடியா:முதற்பக்கக் கட்டுரைகள்/செப்டம்பர் 2, 2012

**மலேசியா** தென்கிழக்கு ஆசியாவில் உள்ள ஒரு முடியாட்சி நாடு. மலேசியா தீபகற்ப மலேசியா அல்லது மேற்கு மலேசியா என்றும், கிழக்கு மலேசியா என்றும் இரு பிரிவுகளாகப் பிரிக்கப்பட்டுள்ளது. கிழக்கு மலேசியாவை, மலேசிய போர்னியோ என்று அழைப்பதும் உண்டு. மலேசியாவின் நில எல்லைகள் தாய்லாந்து, இந்தோனேசியா, சிங்கப்பூர், பிலிப்பைன்ஸ், புரூணை ஆகிய நாடுகளுடன் பகிர்ந்து கொள்ளப்படுகின்றன. மலேசியாவின் தலைநகரம் கோலாலம்பூர். நடுவண் அரசின் நிர்வாக மையம் புத்ராஜெயாவில் உள்ளது. மலேசியாவின் மக்கள் தொகை 2.5 கோடி. இவர்களில் மலாய் மக்கள் பெரும்பான்மையானவர். இவர்களுக்கு அடுத்து சீனர்களும் இந்தியர்களும் கூடுதலாக வாழ்கின்றனர். பெரும்பான்மையான மலேசிய மக்கள் இஸ்லாத்தைப் பின்பற்றுகிறார்கள். மலேசியாவின் உள்கட்டமைப்பு ஆசிய நாடுகளிலேயே மிகவும் மேம்படுத்தப்பட்ட ஒன்றாக விளங்குகிறது. 4.7 மில்லியன் நிலைத்த இட தொலைபேசி இணைப்புகளையும் 30 மில்லியன் நகர்பேசி இணைப்புக்களையும் கொண்டுள்ள இதன் தொலைத்தொடர்பு பிணையம் தென்கிழக்கு ஆசியாவில் சிங்கப்பூருக்கு அடுத்த நிலையில் உள்ளது. மலேசிய நாட்டில் ஏழு பன்னாட்டு வணிகம் புரியும் துறைமுகங்கள் உள்ளன. **மேலும்...**
---  
**நேதாஜி** (தலைவர்) என்று இந்திய மக்களால் மரியாதையுடன் அழைக்கப்படும் **சுபாஷ் சந்திர போஸ்** இந்திய சுதந்திரப் போராட்டத் தலைவராவார். இரண்டாம் உலகப் போர் நடைபெற்ற நேரங்களில் வெளிநாடுகளில் போர்க் கைதிகளாய் இருந்த நூற்றுக்கணக்கான இந்தியர்களை ஒன்றுதிரட்டி இந்திய தேசிய ராணுவத்தை உருவாக்கி அப்போது இந்தியாவை ஆட்சி செய்த ஆங்கிலேயர்க்கு எதிராகத் தாக்குதல் நடத்தியவர். இவர் 1945 ஆகஸ்ட் 18 அன்று தைவான் நாட்டில் ஒரு விமான விபத்தில் இறந்து விட்டதாக கருதப்பட்டாலும், அவர் அப்போது இறக்கவில்லை என்பதற்கு பல சான்றுகள் உள்ளன. காந்தியின் அறவழிப் போராட்டத்தால் இந்தியாவிற்கு விடுதலை வாங்கி தரமுடியாது என்றும் பிரித்தானியருக்கு எதிராக ஆயுதம் ஏந்தி போராடுவதே விடுதலைக்கான வழி என்றும் கருதிய இவர் பார்வட் பிளாக் என்ற அரசியல் கட்சியை தோற்றுவித்தார். 1941 ல் சுதந்திர இந்திய மையம் என்ற அமைப்பை தொடங்கி ஆசாத்ஹிந்த் என்ற வானொலியையும் உருவாக்கி சுதந்திர தாகத்தை இந்திய மக்களிடம் விதைத்தார். நாட்டுக்கு எனத் தனி கொடியை உருவாக்கி *ஜனகனமன* பாடலை தேசிய கீதமாக அறிவித்தார். **மேலும்...**
# வாம்பைர்

## கிராமப்புற நம்பிக்கைகள்

பல நூற்றாண்டுகளாக வாம்பயர் பற்றிய நம்பிக்கைகள் இருந்திருக்கின்றன. உதாரணமாக மெசபடோமியாயர்கள், ஹெப்ரூக்கள், பழம் க்ரீக்குகள் மற்றும் ரோமானியர்கள் ஆகியோர் நவீன வாம்பயர்களுக்கு முன்னோடிகளாகக் கருதப்படும் ஆவிகள் மற்றும் வேதாளம் ஆகியவை பற்றிய கதைகளைக் கொண்டிருந்தார்கள். வாம்பயரைப் போன்ற ஒன்று பழைய நாகரிகங்களில் இருந்ததாகத் தென்பட்டாலும், இன்று நாம் கூறும் வாம்பயருக்கான கிராமியப் புனை கதை கிட்டத்தட்ட 18ம் நூற்றாண்டின் தொடக்கத்தில் தென் கிழக்கு ஐரோப்பாவில், பல பழங்குடிகளின் வாய்மொழியாக வழங்கிய பழக்க வழக்கங்கள் பதிவு செய்யப்பட்டு பிரசுரிக்கப்பட்டபோதுதான் முழுவதுமாக வெளியானது. பொதுவாக வாம்பயர்கள் என்பவை தீயவ்ர்கள், தற்கொலை செய்து கொண்டவர்கள், கொலை செய்யப்பட்டவர்கள், சூனியக்காரர்கள் ஆகியோரின் ஆவிகள்தாம். ஆனால், அது ஒரு சடலத்தின் மேலேறிய கெட்ட ஆவியாலும் அல்லது ஒரு வாம்பயரால் கடிபட்டவராலும் கூட உருவாகும். இது போன்ற கட்டுக்கதைகளில் ஏற்பட்ட நம்பிக்கை, பொது மக்களிடையே பெரும் வெறிக் கிளர்ச்சியை ஏற்படுத்தி வாம்பயர்கள் என்று நம்பப்பட்டவர்களை பொது இடங்களில் கொன்று போடுவது வரை கொண்டு சென்று விட்டது. அது புதைக்கப்பட்ட நேரத்தில் அணிவிக்கப்பட்டிருந்த லினன் போர்வையில் இருக்கும். கோரைப் பற்கள் என்பது பொதுவான ஒரு குறியாக இல்லாவிடினும், அதன் பற்கள், முடி மற்றும் நகங்கள் கொஞ்சம் வளர்ந்திருக்கும்.
# வாம்பைர்

## கிராமப்புற நம்பிக்கைகள்

#### வாம்பயர்களின் உருவாக்கம்

வாம்பயர் என்ற ஒரு பரம்பரை உருவானதற்கு காரணங்கள் கிராமியப் புனை கதைகளில் பலவாறாகவும் வேறுபட்டனவாகவும் உள்ளன. ஸ்லேவிக் மற்றும் சீன பாராம்பரியங்களில், ஒரு சடலத்தின் மீது ஒரு விலங்கு, குறிப்பாக நாய் அல்லது பூனை, தாவிக் குதித்தால், அது இறவாத ஒன்றாக மாறிவிடும் என்று அஞ்சப்பட்டது. கொதிக்கும் நீர் கொண்டு குணமாக்கப்படாத ஒரு காயத்தைக் கொண்டிருந்த உடலும், இந்த ஆபத்திற்கு உள்ளானது. ரஷ்ய கிராமத்துக் கதைகளின்படி, தாங்கள் வாழ்ந்த காலத்தில் சர்ச்சுக்கு எதிராக கலகம் செய்தவ்ர்களும், சூனியக்காரர்களும் வாம்பயர்களானதாக கூறப்பட்டது.  
பல கலாசாரங்களில் உள்ள வழக்கங்களும் தங்கள் அன்புக்கு உரியவர் ஒருவர் இறந்த பின் அவர் ஒரு பிசாசாக மாறாமல் தடுப்பதற்காக உருவானவையே. ஒரு சடலத்தைத் தலை கீழாகப் புதைப்பது பரவலாக இருந்தது. அதைப் போலவே , பூதங்கள் அந்த உடலுக்குள் நுழையாமல் அவற்றைத் திருப்தி செய்வதற்கும் என்றும் அல்லது இறந்தவர்களை திருப்திப்படுத்தி அவை சவப்பெட்டியிலிருந்து மீண்டும் எழாத வண்ணம் தடுக்க பூமியின் பொருட்களான அரிவாள், அறுப்புக் கத்தி ஆகியவற்றை சமாதியின் அருகே வைக்கும் பழக்கமும் இருந்தது. இந்த முறைமையானது பாதாளத்தில் இருக்கும் ஸ்டைக்ஸ் நதியைக் கடப்பதற்கு கட்டணம் கொடுப்பதற்காக பிணத்தின் வாயில் ஒபோலுஸ் என்னும் நாணயத்தை வைக்கும் பழம் கிரேக்க வழக்கத்தைப் போன்றது. இருப்பினும், நாணயத்தை பிணத்தின் வாயில் வைப்பது அதனுள் துஷ்ட ஆவிகள் புகாமல் தடுப்பதற்கே என்றும் ஒரு வாதம் இருந்தது. இதன் மூலம் பின்னர் வாம்பயர் பற்றிய புனைகதைகள் தோன்றியிருக்கலாம். இது *ரைகோகோகாஸ்* பற்றிய நவீன கிரேக்க கிராமிய புனைகதைகளிலும் தொடர்ந்தது. இதில் சடலத்தின் மேல் மெழுகாலான ஒரு சிலுவையில் அறையப்பட்ட ஏசுவின் உருவையும், "ஏசு கிருஸ்து வெல்வார்" என்று எழுதப்பட்ட ஒரு பானையையும் வைப்பது அந்த உடல் ஒரு வாம்பயர் ஆகாமல் தடுக்கும் என்று நம்பப்பட்டது. ஐரோப்பாவில், பொதுவாக கடைப்பிடிக்கப்பட்ட மற்ற முறைமைகள், கால் முட்டிகளில் உள்ள நரம்புகளை அறுப்பது, பாப்பி விதைகள், கம்பு போன்ற தானிய வகைகளை அல்லது மணலை வாம்பயர் என்று நம்பபட்டவரின் புதை குழிக்கு அருகே வைப்பது ஆகியவற்றை உள்ளிட்டிருந்தது; இரவு முழுதும் வாம்பயர் அந்த தானியங்களை எண்ணிக் கொண்டிருப்பதிலேயே கழித்து விடும் என்பதற்காக இவ்வாறு செய்யப்பட்டது. இதைப் போலவே வாம்பயர் போன்ற ஒன்று ஒரு அரிசி மூட்டையின் அருகில் வந்தால், அது ஒவ்வொரு அரிசியாக எண்ணித்தான் ஆக வேண்டும் என்று சீனக் கதைகள் கூறுகின்றன; இந்தக் கருத்து சூனியக்காரர்கள், மற்றும் தீய, துஷ்ட ஆவிகளைப் பற்றி இந்தியத் துணைக்கண்டத்திலும் மேலும், தென் அமெரிக்காவிலும் வழங்கும் கதைகளிலும் காணப்படுகிறது.
# வாம்பைர்

## கிராமப்புற நம்பிக்கைகள்

#### வாம்பயர்களை அடையாளம் கண்டு கொள்வது

ஒரு வாம்பயரை அடையாளம் கண்டு கொள்ள பல விஸ்தாரமான சடங்குகள் செய்யப்பட்டதுண்டு. வாம்பயர்களின் சமாதியைக் கண்டுபிடிக்கும் ஒரு வழி: ஒரு கன்னிப் பையனை ஒரு கன்னிக் குதிரையின் மீதேற்றி இடுகாடு அல்லது சர்ச் மைதானம் ஆகியவற்றின் வழியாகக் கொண்டு செல்வதாகும். கேள்விக்குறிய சமாதிக்கு அருகில் வந்ததும் இது தடஙகலுக்கு உள்ளாகும். ஒரு சமாதிக்கு மேல் உள்ள தரையில் ஓட்டைகள் இருந்தால், அது அதற்குள் வாம்பயர் இருப்பதற்கான அறிகுறியாகக் கொள்ளப்பட்டது.  
வாம்பயர்களாக மாறிவிட்ட சடலங்கள் எதிர்பார்ப்புக்கு மாறாக, கொஞ்சம் கூட சிதையாத நிலைமையிலும், குண்டாகவும் இருப்பதாகப் பொதுவாக வர்ணிக்கப்பட்டன. சில வேளைகளில், சந்தேகத்துக்குரிய கல்லறைகளைத் திறந்தபோது, அதில் இருந்த சடலங்கள் புதிதாகவும், இரையான ஒருவரின் புதிய ரத்தத்தைக் குடித்ததால், அதன் முகம் முழுதும் ரத்தமயமாகவும் இருந்ததாகவும் கிராமத்தார் வர்ணித்ததுண்டு. சாமான்களை இடம் மாற்றுவது, தூங்கும் மனிதர்களின் மீதேறி அவர்களை அழுத்துவது போன்ற சின்னச் சின்ன பைசாச நடவடிக்கைகள் மூலமாகவும் தங்கள் இருப்பைக் காட்டின.
# பழங்கால நம்பிக்கைகள்

ஜான் கோலியரின், லிலித் (1982).]]
உலகெங்கிலும் பல நூற்றாண்டுகளாக, அநேகமாக எல்லா கலாசாரங்களிலும், அமானுஷ்ய சக்திகள் உயிருடன் இருப்பவர்களின் ரத்தம் குடிப்பது அல்லது சதையைத் தின்பது போன்ற கதைகள் காணப்படுகின்றன. இன்று நாம் அவற்றை வாம்பயர்களோடு தொடர்புபடுத்துகிறோம். ஆனால், பழங்காலத்தில் *வாம்பயர்* என்ற சொல் இருக்கவில்லை; ரத்தம் குடிப்பதும் அதைப் போன்ற இதர செயல்களும் ரத்தம் குடித்து சதையைத் தின்னும் ஆவிகள் அல்லது வேதாளங்களின் செயல்களாக கருதப்பட்டன; சாத்தான் கூட வாம்பயர் போலத்தான் கருதப்பட்டது. அநேகமாக ஒவ்வொரு நாடும், ரத்தம் குடிப்பதை ஏதாவது ஒரு வகை பைசாசம் அல்லது வேதாளத்துடன், சில சமயம் ஒரு கடவுளுடன் தொடர்பு படுத்தியே வந்திருக்கின்றன. உதாரணமாக, விக்ரமாதித்ய ராஜா நழுவிச் செல்லும் வேதாளத்தைப் பிடிக்கச் சென்ற இரவு நேர சாகசக்கதைகளைக் கூறும் *கதாசரித்சாகரா* என்ற பெயர் கொண்ட நூலில் *பைதாள் பசிசி* என்னும் பிரபலமான கதையில் இந்தியாவின், சவங்களைச் சுற்றும் பிணம் தின்னிப் பிசாசுகளைப் பற்றி காணக் கிடைக்கிறது. *பைசாசம்* என்னும், தீயவர்கள் அல்லது பைத்தியம் பிடித்து இறந்தவர்கள் ஆகியோரின் ஆவி திரும்பும்போதும் அது வாம்பயரின் குண நலன்களை ஒத்ததாக இருந்திருக்கிறது. இந்தியாவின் பழம் கடவுளான, கோரைப் பற்களும், சவங்கள் அல்லது மண்டையோடுகளாலான மாலையும் அணிந்த காளி என்னும் தெய்வமும் ரத்தம் குடிக்கும் செயலுடன் நெருக்கமாகத் தொடர்பு படுத்தப்படுகிறது. பண்டைக்கால எகிப்தில், செக்மெட் என்னும் பெண் தெய்வம் ரத்தம் குடித்தது.  
ரத்தம் குடிக்கும் வேதாளங்களைப் பற்றி முதன் முதலில் கதைகளைப் புனைந்தது ஆரம்ப கால நாகரிகங்களில் ஒன்றான பர்சியாவின் மக்களாவார்கள். தோண்டியெடுக்கப்பட்டிருக்கும் மண்பாண்டங்களின் உடைந்த துண்டுகளில், மனிதர்களின் ரத்தத்தைக் குடிக்க முயலும் ஜந்துக்கள் சித்தரிக்கப்பட்டுள்ளன. பழங்கால பாபிலோனியாவில் இதிகாச லிலிடு  
பண்டைக்கால கிரேக்கத்திலும், ரோமானியர்களின் இதிகாசத்திலும், எம்புசா, லமியா மற்றும் ஸ்ட்ரிஜெஸ் பற்றி விவரிக்கப்பட்டது. காலப் போக்கில் முதல் இரண்டும் முறையே சூனியக்காரர்கள் மற்றும் வேதாளங்களைக் குறிக்கும் பொதுச் சொற்களாக மாறின. எம்புசா ஹெகேட் என்னும் கடவுளின் மகளாகவும், வேதாள குணமும், வெண்கலக் காலும் உடையவளாகவும் சித்தரிக்கப்பட்டாள். அவள் இளம் பெண்ணாக உருவெடுத்து, ஆண்களை மயக்கி, அவர்கள் உறங்குகையில், அவர்களின் ரத்தத்தைக் குடித்து விருந்துண்டாள்.
# இடைக்காலத்திய மற்றும் பிற்கால ஐரோப்பிய கிராமியப் புனைகதைகள்

வாம்பயர்களைப் பற்றிய பல தொன்மங்கள் இடைக்காலத்தில்தான் உருவாயின. 12ஆம் நூற்றாண்டில்,வால்டர் மாப் மற்றும் வில்லியம் ஆஃப் ந்யூபர்க் போன்ற சரித்திர ஆசிரியர்கள் மற்றும் ஆராய்ச்சியாளர்கள் ஆவிகளைப் பற்றி உலவி வந்த கதைகளைப் பதிவு செய்துள்ளனர். ஆயினும், இதற்குப் பிறகு வாம்பயர்களைப் பற்றிய கட்டுக்கதைகளின் பதிவுகள் இன்று வரை, ஆங்கிலத்தில் மிகக் குறைவுதான். இந்தக் கதைகள் பின்னாளில் 18ஆம் நூற்றாண்டில் கிழக்கு ஐரோப்பாவில் வழங்கப்பட்ட புனைகதைகளைப் போன்றவையே. இவையே பின்னாளில் ஜெர்மனி மற்றும் இங்கிலாந்தில் நுழைந்து அங்கே மேலும் அலங்காரங்கள் பெற்று பிரபலம் அடைந்தன.  
18வது நூற்றாண்டில், கிழக்கு ஐரோப்பாவில் வாம்பயரைப் பார்த்ததாக கூறப்பட்ட செய்திகள் ஜுரம் போலப் பரவின. இது பைசாசங்கள் இருக்கக் கூடிய சாத்தியங்களுக்காக அடிக்கடி கல்லறைகள் தோண்டப்படுவதிலும், சடலங்கள் மார்பில் குத்தப்படுவதிலும் முடிந்தது; அரசாங்க அதிகாரிகள் கூட இந்த வாம்பயர் வேட்டையிலும், அவ்ற்றின் மார்பில் குத்துவதிலும் ஈடுபட்டார்கள். இரண்டாவது நிகழ்வில், முன்னாள் ராணுவ வீரராக இருந்து விவசாயியாக ஆன பௌல், அவர் பல வருடம் முன்பு வைக்கோல் காய வைக்கும்போது வாம்பயரால் தாக்கப்பட்டாராம். அவர் இறந்த பின் அருகாமையில் இருக்கும் பகுதிகளில் எல்லாம் மக்கள் இறக்கத் தொடங்கினர். பௌல்தான் மீண்டு வந்து தன் அக்கம்பக்கத்தினரை தனக்கு இரையாக்கிக் கொண்டதாக பரவலாக நம்பப்பட்டது. "18ஆம் நூற்றாண்டு வாம்பயர் சர்ச்சை" என்று கூறப்படும் ஒரு வெறிக் கிளர்ச்சி, ஒரு தலைமுறைக்கு கொழுந்து விட்டெரிந்தது. கிராமப்புறங்களில் வாம்பயர்களை வேட்டையாடுவதாகக் கூறப்பட்ட கட்டுக்கு மீறிய செயல்களால் பிரச்சினை மிகுதியானது. சந்தேகமில்லாமல், கிராமப்புற மக்களின் மூட நம்பிக்கைகளாலும், உள்ளூர்க்காரர்கள் சவங்களைத் தோண்டியெடுத்து, சில சமயங்களில் அவற்றின் மார்பில் குத்துவதில் ஈடுபட்டதாலும் ஏற்பட்டதுதான் இது. இந்தக் கால கட்டத்தில் பல அறிவு ஜீவிகள் வாம்பயர்கள் இல்லை என்றும் இவற்றிற்கெல்லாம் காரணம் இறப்பதற்கு முன்பே புதைத்து விடுவது மற்றும் ரேபிஸ் நோய்தான் காரணம் என்றும் உரைத்த பொழுதிலும், மூட நம்பிக்கைகள் அதிகரிக்கலாயின. 1746ஆம் வருடம் மிகவும் மதிக்கப்பட்டவரும், ஃபிரெஞ்சு நாட்டு இறைவியலாளரும், அறிவாளியுமான டோம் அகஸ்டின் கால்மெட் ஒரு முழுமையான ஆய்வறிக்கையை அளித்தார். அது வாம்பயர்களின் இருப்பை அறிவிப்பதில் சந்தேகத்திற்கிடமின்றி இருந்தது. கால்மெட், வாம்பயர் சம்பவங்கள் பலவற்றையும் பற்றி அறிக்கைகளைத் திரட்டினார்; வால்டர் போன்ற விமரிசகர் மற்றும் வேதாள ஆராய்ச்சியாளரின் ஆதரவாளர்கள் உள்ளிட்ட அனைவரும் அந்த ஆய்வறிக்கை வாம்பயர்கள் இருப்பதை உறுதிப்படுத்துவதாக கோரினர்.  
ஆஸ்டிரியாவின் அரசியான மரியா தெரசாதனது சொந்த மருத்துவரான ஜெரார்டு வான் ஸ்வைடெனை வாம்பயர்களாகக் கூறப்படுபவர்களைப் பற்றி புலனாய்வதற்காக அனுப்பிய்தும்தான், இந்த சர்ச்சை ஒய்ந்தது. அவர் வாம்பயர்கள் இல்லை என்று முடிவு செய்தார். கல்லறைகளைத் திறப்பதையும், உடல்களைச் சேதப்படுத்துவதையும் தடை செய்து அரசி சட்டங்கள் பிறப்பிக்கவும், வாம்பயர் தொடர்பான வெறிச் செயல்கள் ஒரு முடிவுக்கு வந்தன. இந்தக் கண்டனத்திற்குப் பிறகும், வாம்பயர் கலை வடிவங்களிலும், உள்ளூரில் நிலவும் மூட நம்பிக்கைகளிலும் வாழ்ந்து வந்தது.
# இடைக்காலத்திய மற்றும் பிற்கால ஐரோப்பிய கிராமியப் புனைகதைகள்

### ஐரோப்பா அல்லாத இதர பகுதிகளின் நம்பிக்கைகள்

#### ஆப்பிரிக்கா

ஆப்பிரிக்காவின் பல பகுதிகளில், வாம்பயரின் திறன்களோடு உள்ள பைசாசங்களைப் பற்றிப் பல புனைகதைகள் உண்டு. மேற்கு ஆப்பிரிக்காவில், அஷாந்தி மக்கள் இரும்புப் பல் கொண்டு மரத்தில் வாழும் *அசன்போசம்* பற்றிக் கூறுகிறார்கள். *அட்ஜ்* பகுதியின் ஈவே மக்கள்நெருப்புப் பூச்சி வடிவெடுத்துக் குழந்தைகளை வேட்டையாடும் என்று சொல்கிறார்கள். கிழக்கு கேப் பகுதியில் அதுவே, *இம்புண்டுலு* என்னும் பெரிய வாலுடைய பறவையாக மாறி, மின்னலையும், இடியையும் வரவழைக்கும். மடகாஸ்கரின் பெட்டிசிலோ மக்கள் *ரமங்கா* பற்றிக் கூறுகிறார்கள். இது பிரபுக்களின் ரத்தத்தைக் குடித்து நகத்துண்டுகளைத் தின்று வாழும் நாடுகடத்தப்பட்ட அல்லது ஒரு வாழும் வாம்பயர்.